মাঠে তাঁকে অনেকবারই নাচতে দেখা গিয়েছে। এবারে ভারতের অন্যতম জনপ্রিয় ডান্স শো-তে দেখা যেতে পারে ক্রিস গেইলকে।
শোনা যাচ্ছে, আগামী সিজনে ‘ঝলক দিখলা যা’-তে অংশগ্রহণ করবেন ক্রিস গেইল। তবে প্রতিযোগী হিসাবে নন, বিচারক হিসাবেই অংশগ্রহণ করবেন তিনি। অতীতে এই ডান্স শোয়ে ইরফান পাঠান, জয়সূর্য এবং শ্রীসন্থের মতো ক্রিকেটারদের দেখা গিয়েছে। তাঁরা অবশ্য প্রতিযোগী হিসাবেই এই প্রতিযোগীতায় অংশ নিয়েছিলেন। কিন্তু মাঠে নড়াচড়া করতেই যাঁর অনীহা, সেই দীর্ঘদেহী গেইলের পক্ষে ডান্স শোয়ে একটানা নাচানাচি হয়তো পোষাবে না। তাই বিচারক হিসাবেই অনুষ্ঠানে যোগ দিতে পারেন তিনি।
এই খবর সামনে আসার পরে অনেকেরই প্রশ্ন, মাঠে টুকটাক নাচলেও সত্যিই কি ডান্স শোয়ের বিচারক হওয়ার যোগ্যতা গেইলের রয়েছে? শোনা যাচ্ছে, এই ডান্স শোয়ে যোগ দেওয়ার জন্য নাকি আরও এক ক্যারিবিয়ান তারকা ডোয়েন ব্রাভোর সঙ্গেও যোগাযোগ করা হয়েছিল। কিন্তু ব্রাভো এই ডান্স শোতে যোগ দেবেন কি না, সেই বিষয়ে কিছু জানা যায়নি।
আরোও পড়ুন
বিজয় মাল্যর বাড়িতে কীভাবে দিন কাটিয়েছিলেন গেইল?
আগামী আইপিএল-এ হয়তো গেইল নেই!